Ek wil graag vir jou ‘n paar riglyne gee sodat jy gemaklik en tuis voel wanneer jy vir die eerste keer na my toe kom. Dit help dikwels as mens vooraf weet wat om te verwag …
Omdat ek na elke sessie notas maak en my spreekkamer ventileer en skoonmaak, wil ek vra dat jy asb die interkom se klokkie op die vroegste 5 minute voor jou afspraaktyd sal lui. Vir sekuriteitsredes moet jy inry by die hek en nie jou kar buite los nie. Parkeer dan asb waar die drie parkeerplekke vir besoekers afgemerk is – asb nie agter die toesluit garages nie. Indien iemand jou vergesel wat nie aan die sessie gaan deelneem nie, moet hulle asb in die kar wag.
Stap REGS om die huis, in die rigting van die voordeur, om by my spreekkamer uit te kom. Geel bordjies dui die pad aan tot waar ek vir jou sal wag.
4. AANLYNVORMS: Wees asb so vriendelik om die vorms hier onder aanlyn te voltooi soos ek in die WhatsApp verduidelik het. Indien jy dalk op my waglys is vir ‘n afspraak, sal dit ‘n goeie plan wees om die vorms so gou moontlik te voltooi sodat ek jou lêer vroegtydig gereed kan kry. Daar kom dalk gouer as wat ons verwag ‘n kansellasie.